section_heading: Povratak
paragraph_text: 26. studenog 2015. je objavljeno da će se Hrvatska vratiti na natjecanje 2016. u Stockholm. Nina Kraljić s pjesmom "Lighthouse", kvalificirala je Hrvatsku u Veliko Finale prvi puta od 2009. Nakon uspješnog povratka 2016. Hrvatska radiotelevizija (HRT) je 17. rujna 2016. objavila da je zainteresirana za sudjelovanje i u 2017.<ref> Tako je i Hrvatska sudjelovala na 62. Pjesmi Eurovizije. Nakon završetka natjecanja u Kijevu, glavnom gradu Ukrajine, HRT je 11.rujna 2017. objavio kako će Hrvatska sudjelovati na Eurosongu 2018. u Lisabonu. 2019. godine HRT je odlučio vratiti Doru kao način izbora hrvatskog predstavnika, a prvi pobjednik povratničke Dore bio je Roko Blažević s pjesmom "The Dream". Roko se nije uspio kvalificirati u finale. 2020. na Dori je pobijedio Damir Kedžo s pjesmom "Divlji vjetre", ali je natjecanje otkazano zbog pandemije koronavirusa. HRT nije interno izabrao Kedžu za predstavnika 2021., već se održala Dora na kojoj je pobjedu odnijela Albina s pjesmom "Tick-Tock".